CELEX: 22008D0033
Language: sk
Date: 2008-03-14 00:00:00
Title: Rozhodnutie Spoločného výboru EHP č. 33/2008 zo 14. marca 2008 , ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP

10.7.2008   
            
            
               SK
            
            
               Úradný vestník Európskej únie
            
            
               L 182/30
            
         
      ROZHODNUTIE SPOLOČNÉHO VÝBORU EHP
   
   č. 33/2008
   zo 14. marca 2008,
   ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XVIII k dohode bola zmenená a doplnená rozhodnutím Spoločného výboru EHP č. 132/2007 z 26. októbra 2007 (1).
            
         
               (2)
            
            
               Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (2) sa má začleniť do dohody.
            
         
               (3)
            
            
               Smernica 2006/54/ES zrušuje s účinnosťou od 15. augusta 2009 smernice Rady 75/117/EHS (3), 76/207/EHS (4), 86/378/EHS (5) a 97/80/ES (6), ktoré sú začlenené do dohody a ktoré sa majú preto v rámci dohody s účinnosťou od 15. augusta 2009 zrušiť,
            
         ROZHODOL TAKTO:
   Článok 1
   Príloha XVIII k dohode sa mení a dopĺňa takto:
   
               1.
            
            
               Za bod 21a (smernica Rady 97/80/ES) sa vkladá tento bod:
               
                           „21b.
                        
                        
                           
                              32006 L 0054: smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, 26.7.2006, s. 23).
                           Ustanovenia smernice sa na účely tejto dohody vykladajú s týmito úpravami:
                           
                                       a)
                                    
                                    
                                       Znenie článku 3 sa nahrádza takto:
                                       ‚Vzhľadom na cieľ plne zabezpečiť v praxi rovnaké zaobchádzanie s mužmi a ženami v pracovnom procese nebráni zásada rovnakého zaobchádzania žiadnemu členskému štátu zachovať alebo zaviesť opatrenia umožňujúce osobitné výhody menej zastúpenému pohlaviu pre ľahšie uplatnenie sa v odbornej pracovnej činnosti alebo ako prevenciu či kompenzáciu nevýhod v profesijnej kariére.‘
                                    
                                 
                                       b)
                                    
                                    
                                       Do článku 12 sa dopĺňa tento odsek:
                                       ‚5.   Dátum 17. máj 1990 v prvej vete odseku 1 sa pre Island a Nórsko nahrádza dátumom 1. január 1994 a pre Lichtenštajnsko dátumom 1. máj 1995.‘
                                    
                                 
                                       c)
                                    
                                    
                                       V článku 19 ods. 4 písm. a) sa slová ‚článku 141 zmluvy‘ nahradia slovami ‚článku 69 Dohody o EHP‘.“
                                    
                                 
                     
         
               2.
            
            
               Znenie bodu 17 (smernica Rady 75/117/EHS), bodu 18 (smernica Rady 76/207/EHS), bodu 20 (smernica Rady 86/378/EHS) a bodu 21a (smernica Rady 97/80/ES) sa vypúšťa s účinnosťou od 15. augusta 2009.
            
         Článok 2
   Znenie smernice 2006/54/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. marca 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. marca 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 100, 10.4.2008, s. 1.
   
      (2)  Ú. v. EÚ L 204, 26.7.2006, s. 23.
   
      (3)  Ú. v. ES L 45, 19.2.1975, s. 19.
   
      (4)  Ú. v. ES L 39, 14.2.1976, s. 40.
   
      (5)  Ú. v. ES L 225, 12.8.1986, s. 40.
   
      (6)  Ú. v. ES L 14, 20.1.1998, s. 6.
   
      (7)  Ústavné požiadavky boli oznámené.